- Hindi News
- National
- दुबई में ठगे सवा 6 करोड़, सूरत में छिपा रहा, अब बैंकॉक भाग रहा था तो मुंबई एयरपोर्ट पर पकड़ा
दुबई में ठगे सवा 6 करोड़, सूरत में छिपा रहा, अब बैंकॉक भाग रहा था तो मुंबई एयरपोर्ट पर पकड़ा
दुबईमेंस्टफ फूड बेचने के बहाने सवा छह करोड़ की ठगी कर बैंकॉक भाग रहे ठग को बनीपार्क पुलिस ने शनिवार रात मुंबई इंटरनेशनल एयरपोर्ट पर पकड़ लिया। आरोपी दुबई के बैंकों से करोड़ों का लोन लेने में हेराफेरी कर चुका। वहां की पुलिस भी जांच कर रही है। जयपुर में इससे पहले भी वह 30 लाख रु. की ठगी कर चुका।
थानाधिकारी धर्मेंद्र शर्मा ने बताया कि आरोपी सिंधी कॉलोनी, बनीपार्क के नारायण वाधवानी को गिरफ्तार किया है। नारायण को पुलिस टीम रविवार को जयपुर लेकर पहुंची। उसके खिलाफ िसतंबर 2016 में अजमेर के बाबू भाई ने रिपोर्ट दर्ज कराई थी। रिपोर्ट में बताया कि करीब 2 वर्ष पहले जयपुर में नारायण वाधवानी के साथ व्यवसाय करने का एग्रीमेंट करके दुबई गए थे। इस दौरान नारायण ने दुबई से सवा 6 करोड़ के स्टफ फूड नाइजीरिया भेजा था। उनके हिस्से के रुपए के नारायण ने खुद के खातों के अलग-अलग चैक दे दिए, लेकिन सभी चैक बाउंस हो गए। नारायण कुछ समय पहले दुबई से भारत लौटा। वह अपने मोबाइल फोन को बंद कर गायब हो गया। शुक्रवार को मुखबीर से सूचना मिली कि नारायण सूरत में छिपा था और मुंबई एयरपोर्ट से विदेश जाने वाला है।
बनीपार्क पुलिस ने डीसीपी अशोक गुप्ता के माध्यम से मुंबई एयरपोर्ट अथॉरिटी को सूचना दी। इधर, बनीपार्क थाने की टीम मुंबई पहुंच गई। शनिवार रात एयरपोर्ट में घुसते ही नारायण को पकड़ लिया। पूछताछ में पता चला कि वह बैंकाॅक भागने की फिराक में था। वह परिवार सहित 2 माह से सूरत में था। केस दर्ज होने के बाद परिवार को अहमदाबाद छोड़कर खुद सूरत में किसी परिचित के यहां जाकर छुप गया।
दुबईमें भी बैंक से लोन में हेराफेरी
नारायणके दुबई में बैंक लोन में हेराफेरी का मामला भी सामने आया है। नारायण दुबई में 2010 से गारमेंट्स का व्यवसाय कर रहा है। दुबई के बैंकों से करोड़ों का लोन लेने के बाद भागा है। वहां की पुलिस इसकी जांच कर रही है।
tgl_Latn sot_Latn hin_Deva hin_Deva hin_Deva hin_Deva hin_Deva awa_Deva hin_Deva